Sosiaalialan henkilöstön tehtävärakenteen ja mitoituksen kehittämistyöryhmä

Asettaminen	
	Sosiaalialan henkilöstön saanti, osaaminen ja työolojen kehittäminen – hankekokonaisuuden ohjausryhmä on asettanut tänään sosiaalialan tehtävärakenteen ja mitoituksen kehittämistyöryhmän, jonka tehtävänä on valmistella ohjausryhmälle esitys sosiaalialan henkilöstön tehtävärakenteesta ja henkilöstön mitoituksesta annettaviksi suosituksiksi vuoden 2006 loppuun mennessä.	

Toimikausi	
	1.8.2005 - 31.12.2006  	

Tausta	
	Sosiaalialan tulevaisuuden turvaamiseksi annetun valtioneuvoston periaatepäätöksen (2.10.2003) mukaan sosiaalialan henkilöstöltä vaadittava riittävä koulutuksen taso ja ammatillinen osaaminen turvataan uudistamalla säännökset sosiaalihuollon henkilöstön kelpoisuuksista. Lisäksi periaatepäätöksessä todetaan, että sosiaalialan henkilöstön riittävä määrä turvataan ja täsmennetään sosiaalialan eri henkilöstöryhmien työnjakoa. 

Laki sosiaalihuollon ammatillisen henkilöstön kelpoisuusvaatimuksista tulee voimaan 1.8.2005. Laki luo perustan tehtävärakenteen ja mitoituksen kehittämiselle. 	

Tavoitteet	
	Tavoitteena on sosiaalihuollon tehtävärakenteen kehittäminen asiakkaiden tarpeita ja henkilöstön osaamista vastaavaksi sekä varmistaa kuntien sosiaalialan henkilöstön riittävyys.	

Tehtävä	
	Työryhmän tehtävänä on

1.	valmistella esitys valtakunnallisiksi suosituksiksi sosiaalityöntekijöiden, sosiaaliohjaajien (sosionomi AMK) ja lastentarhanopettajien sekä lähihoitajien ja vastaavien toisen asteen koulutuksen saaneiden työntekijöiden tehtävärakenteesta kunnan sosiaalihuollossa
2.	selvittää erityisosaamisen tarve sosiaalialalla yhteistyössä Suomen Kuntaliiton, Kunnallisen työmarkkinalaitoksen, kuntien sekä alan ammattijärjestöjen kanssa 
3.	selvittää Stakesin ja lääninhallitusten kanssa yhteistyössä kuntien käytössä olevia sosiaalihuollon henkilöstön mitoitusperusteita ja suosituksia sekä henkilöstön määrään liittyviä linjauksia 
4.	valmistella esitys suosituksiksi sosiaalihuollon henkilöstön mitoittamisesta 
5.	tehdä ehdotus tarvittavista toimenpiteistä sosiaalipalvelutyön kehittämiseksi vuoteen 2015 mennessä ottaen huomioon väestön ikääntymisen ja muuttuvien palvelutarpeiden vaikutukset sekä käytettävissä olevan koulutetun työvoiman osaaminen ja palvelujen tuottamisen tavat 

Organisointi	
		Puheenjohtaja:
Pirjo Sarvimäki, ylitarkastaja, sosiaali- ja terveysministeriö 	
		
Jäsenet:	
		Tarja Kahiluoto, ylitarkastaja, sosiaali- ja terveysministeriö 	
		Kari Haavisto, ylitarkastaja, sosiaali- ja terveysministeriö 	
		Kristiina Laiho, lastensuojelun kehittämispäällikkö, Pikassos Oy 	
		Päivi Voutilainen, kehittämispäällikkö, Stakes 	
		Maija Pelkonen, lääninsosiaalitarkastaja, Oulun lääninhallitus 	
		Sirkka-Liisa Karhunen, kehittämispäällikkö, Suomen Kuntaliitto 	
		Laura Lindholm, työmarkkinalakimies, Kunnallinen työmarkkinalaitos 	
		Päivi Mäkinen, erityisasiantuntija, Sosiaalialan korkeakoulutettujen ammattijärjestö 
Talentia ry 	
		Marjo Katajisto, koulutussuunnittelija, Kunta-alan ammattiliitto KTV ry	
		Soile Oleander, puheenjohtaja, Lastentarhanopettajaliitto ry 	
		Kirsi Koivisto, aluejohtaja (Medivire Hoiva Oy), Elinkeinoelämän keskusliitto 	
		Petteri Heino, erikoissuunnittelija, Sosiaalitaito Oy 	
	
Sihteeri: 
Työryhmän asiantuntijasihteeri palkataan toimeksiantosopimuksella 8 – 10 henkilötyökuukaudeksi.

Työryhmän tulee kuulla työskentelynsä kuluessa opetusministeriötä, kuntien sosiaalijohdon ja ammatillisen henkilöstön edustajia, maakuntia, sosiaalialalle opiskelevia sekä tarvittaessa myös muita asiantuntijoita.	

Kustannukset ja rahoitus	
	Työryhmän tulee työskennellä virka-aikana ilman eri korvausta. Johtoryhmän työskentelystä aiheutuvat kustannukset maksetaan momentilta 33.01.63.	

	Osastopäällikkö, 
ylijohtaja	
Aino-Inkeri Hansson	

	
	Notaari	Mikaela Dahlblom	

LIITTEET	
	-	

JAKELU	
	Päätöksessä mainitut	

TIEDOKSI	
	Peruspalveluministeri Hyssälä
Sosiaali- ja terveysministeri Mönkäre
Valtiosihteeri Savolainen
Valtiosihteeri Kostiainen
Erityisavustaja Tallavaara
Erityisavustaja Metsämäki
Kansliapäällikkö Lehto
Lääninhallitukset
Sosiaalialan osaamiskeskusneuvottelukunta
Sosiaalityön neuvottelukunta
Varhaiskasvatuksen neuvottelukunta
STM
- HAO
- PSO
- TRO
- Kirjaamo
- Hare